Растително ткиво

Во текот на филогенезата на растенијата, **растителните ткива** се јавуваат подоцна како ниво на биолошката организација. Всушност, тие се јавуваат во оној дел од еволуцијата кога растенијата преминуваат од живот во водена средина во копнена. Растителните ткива кај скриеносемените растенија се еволутивно најусовршени.

Растителните ткива се класифицирани во две групи: творни (меристемски) и трајни.

## Творни ткива
thumb|right|Слика на коренов врв на 10x микроскопско зголемување:<br /> 1 - центар <br /> 2 - калиптроген (живи клетки на кореновиот врв) <br />
3 - коренова капа <br />
4 - Откинати мртви клетки од кореновиот врв<br />
5 - прокамбиум
Клетките од творните (меристемски) ткива постојано се делат и ги создаваат трајните ткива. Исто така, творните ткива содржат група од клетки, наречени првични, кои ја задржуваат способноста за постојана делба, при тоа одржувајќи го континуитетот на творното ткиво. Има неколку видови на творни ткива:

**Табела: Творни ткива - особини**

## Трајни (диференцирани) ткива

За разлика од творните, трајните или диференцираните ткива се создаваат од творното. По диференцирањето, клетките од трајните ткива добиваат специфична одредена функција која ќе ја извршуваат во текот на целиот живот на растението. Само одредени трајни ткива (како паренхимот) ја задржуваат способноста за делба, па од нив се создаваат *секундарни трајни ткива*. Подолу се дадени одликите на разноличните диференцирани ткива.

### Паренхим

*Паренхимските ткива* заземаат најголем дел од растителното тело. Тие ја исполнуваат внатрешноста на секој орган и меѓу нив се сместени другите ткива. Филогенетски гледано, тие се најстарите ткива во растенијата. Диференцирањето (оспособувањето за одредена функција) на паренхимските клетки зависи од улогата што ја имаат во организмот. Според функционалната активност, паренхимските ткива се поделени на:

**Табела: Паренхимски трајни ткива - особини**

### Покривни ткива
[thumb|right|300px|Напречен пресек на стебло од [лен, покажувајќи ги ткивата. Ep = епидермис; C = кора; BF = склеренхимски влакна; P = флоем; X = ксилем; Pi = срцевина.]]

*Покривните трајни ткива* се еден вид кожа на растенијата, што ги заштитува внатрешните ткива од механички повреди, прекумерно греење и испарување, навлегување на микроорганизми и слично. Според потеклото и местоположбата во растителното тело, разликуваме три вида на покривни ткива:

**Табела: Покривни трајни ткива - особини**

### Механички ткива

*Механичките ткива* на растенијата им даваат цврстина и еластичност, бидејќи во растителното тело образуваат еден вид на скелет кој овозможува растенијата да се спротивстават на механичките дејства на факторите во животната средина. Функцијата на механичките ткива произлегува од градбата и распоредот на механичките елементи. Има два вида механички ткива:

**Табела: Механички трајни ткива - особини**

### Ткива за лачење
250п|мини|Флоем.
*Ткивата за лачење* кај растенијата (*секреторно-екскреторни ткива*) излачуваат или екскретираат најразлични секрети (хормони, ензими и слично) или екскрети (непотребни материи).

### Спроводни ткива

*Спроводните ткива*, како што кажува и нивното име, служат за транспорт на органски и неоргански материи низ растителното тело. Има два типа на спроводни елементи: ксилем, кој ги транспортира водата и неорганските материи до листот и другите делови, и флоем, кој врши транспорт на асимилатите од фотосинтезата од листот до целото растение.


Категорија:Хистологија
Категорија:Ботаника